laion/Wikipedia-Exotic huggingface dataset:
Talk (שיר של חאליד)

"Talk" הוא סינגל שהוקלט על ידי הזמר האמריקאי חאליד. השיר יצא לאור ב-7 בפברואר 2019, כסינגל הראשון מתוך אלבום האולפן השני של חאליד, Free Spirit, על ידי חברת התקליטים תקליטי RCA. השיר נכתב על ידי חאליד עצמו וחברי להקת המוזיקה האלקטרונית האמריקאית דיסקלוז'ר, והופק על ידי דיסקלוז'ר גם כן. השיר הוא שיר R&B מיד-טמפו שאורכו 3 דקות ו-17 שניות. בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-600 מיליון השמעות. ב-29 במרץ 2019, להקת דיסקלוז'ר, אשר הפיקה את השיר המקורי, הוציאה רמיקס האוס לשיר הנקרא "Talk (Disclosure VIP)". רמיקס נוסף לשיר, יצא לאור ב-12 באפריל 2019, בו השתתפו הראפרים האמריקאים מייגן די סטליון ויו גוטי. מגזין "בילבורד" ציין את הבית של מייגן די סטליון בחיוב והחמיא לשירתה, אך העניק ביקורת מעורבת על הופעתו של יו גוטי בשיר, ואמר כי "הופעתו מרגישה כאילו הוא פשוט מעד לבית הלא נכון ולא ידע למה הוא מכניס את עצמו". נכון לאפריל 2020, מונה ההשמעות של הרמיקס ברשת הזרמת המדיה ספוטיפיי עומד על כ-9 מיליון. מידע על הסינגל "Talk" באתר מיוזיק בריינז מידע על היצירה "Talk" באתר Discogs מילות השיר "Talk" באתר Genius סרטון השיר "Talk" באתר יוטיוב Get millions of songs. All ad-free., Apple Music (באנגלית) Talk, נבדק ב-2020-05-11 Disclosure Unleash Creative VIP For Khalid Collaboration "Talk", Run The Trap: The Best EDM, Hip Hop & Trap Music, ‏2019-03-29 (באנגלית) Khalid 'Talk' Remix Featuring Megan Thee Stallion & Yo Gotti: Listen, Billboard, ‏2019-04-12 Talk REMIX, נבדק ב-2020-05-11
כוס מרגריטה

כוס מרגריטה (מאנגלית: Margarita glass) היא כוס ששפתה רחבה מאוד, גם גוף בקוטר משתנה, בעלת רגל. באופן מסורתי, הכוס מיוצרת בעבודת ניפוח. הכוס דומה לגביע שמפניה. הכוס משמשת בעיקר לקוקטייל מרגריטה, אך גם להגשת מטבלים ואף קוקטייל חסילונים. צורתה הייחודית של כוס המרגריטה, בעלת השפה הרחבה ומפתח שטוח, הופכת אותה לנוחה במיוחד להגשת קוקטיילים קפואים הנישאים גבוה מעל לשפתותי הכוס. מדיה וקבצים בנושא כוס מרגריטה בוויקישיתוף גיא גיסר‏, תנו לו בשייק, באתר וואלה, 22 ביולי 2004 גיא גיסר‏, הסתכלו בכוס ובמה שבתוכה, באתר וואלה, 11 ביוני 2003 ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
She Live

"She Live" (בעברית: "היא חיה") הוא סינגל שהוקלט על ידי הראפר מקסו קרים, ביחד עם הראפרית האמריקאית מייגן די סטליון. הוא יצא לאור ב-10 במאי 2019, בהוצאת חברות התקליטים סוני מיוזיק אנטרטיינמנט ו-RCA רקורדס, כסינגל שלא מתוך אלבום. השיר נכתב על ידי טי ג'יי אוסינולו, מקסו קרים ומייגן די סטליון והופק על ידי טי ג'יי אוסינולו גם כן. על הערבוב וההנדה המוזיקליים בשיר אחראים ג'ס ג'קסון ומייק דין. בנוסף לכך, השיר כשמו, מדבר על החיים של מישהי ואיך היא חיה אותם כביכול. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.7 מיליון השמעות. הווידאו קליפ הרשמי של השיר הועלה לערוץ היוטיוב של מקסו קרים ב-10 בספטמבר 2019, כמה חודשים לאחר צאתו כסינגל. הקליפ צבר למעלה מ-3 מיליון צפיות. סרטון השיר "She Live" באתר יוטיוב טי ג'יי אוסינולו, מקסו קרים, מייגן די סטליון She Live (feat. Megan Thee Stallion) - Single by Maxo Kream, Apple Music (באנגלית) Maxo Kream (Ft. Megan Thee Stallion) – She Live (באנגלית), נבדק ב-2020-05-11 She Live (feat. Megan Thee Stallion), נבדק ב-2020-05-11 Maxo Kream - She Live (Official Video) ft. Megan Thee Stallion
אלברט גרייסון

אלברט קירק גרייסון (באנגלית: Albert Kirk Grayson; נולד ב-1935) הוא אשורולוג קנדי. עיקר התמחותו הם אשור ובבל. גרייסון סיים את לימודיו באוניברסיטת טורונטו עם תואר שני בשנת 1958. בשנת 1962 קיבל את הדוקטורט שלו מאוניברסיטת ג'ונס הופקינס. בשנים 1962 - 1963 היה עוזר מחקר ל-Chicago Assyrian Dictionary במכון האוריינטלי של אוניברסיטת שיקגו ואחר כך, עד 1964, היה עוזר פרופסור באוניברסיטת טמפל בפילדלפיה. לאחר מכן הוא חזר לאוניברסיטת טורונטו, שם התמנה לפרופסור מן המניין בשנת 1972. הוא פרש בשנת 2000. הוא עמית בחברה המלכותית הקנדית(אנ'). ממחקריו באשורית, מצא קרבה בין סיפור הגר המקראית לחוקים אשוריים המאשרים לקיחת אמה על מנת להביא צאצאים במקום האישה החוקית. תרגומיו לכתובות המלכים האשוריות הראו כי יהוא בן עמרי העלה המס לשלמנאסר השלישי. כן תרם לעדכונים של רשימות שושלות מלכי אשור בספריו. with Veysel Donbaz, Royal inscriptions on clay cones from Ashur now in Istanbul, University of Toronto Press, 1984 Assyrian royal inscriptions, Wiesbaden : O. Harrassowitz, 1972 Assyrian rulers of the early first millennium BC. II, (858-745 BC), University of Toronto Press, 1996 Assyrian Rulers of the Third and Second Millennia BC. University of Toronto Press. 1987 ISBN 978-0-8020-2605-7. הגר וישמעאל חיבור לתואר דוקטור מאת חגית בר טל;הערה מס' 212 עיון היסטורי בספר מלכים לאור כתובות מלכים מן המאה התשיעית לפנה"ס מאת נדב נאמן הערה מס' 13
סיון פחימה

סיון פחימה (נולדה ב-7 בספטמבר 1983 באשקלון) היא כדורגלנית עבר ישראלית, אשר שיחקה בליגת הנשים הבכירה בישראל מאז הקמתה ב-1998 ועד 2017. שיחקה בנבחרת ישראל בין השנים 2001–2009. פחימה נולדה באשקלון ושיחקה כדורגל מגיל צעיר. בגיל 13 הצטרפה לקבוצת הפועל אשקלון לקראת הקמת ליגת הנשים בארץ ושיחקה בה בעונה הראשונה. בתום אותה עונה הציע לה עוזר מאמן הנבחרת ומאמן מכבי חיפה, איסר רביץ, להצטרף לחיפה החזקה. פחימה עברה להתגורר בקריות, הצטרפה לקבוצה כשהיא בת 15 בלבד ושיחקה בה במשך ארבע עונות עד התפרקות הקבוצה בשנת 2003. במהלך העונות האלו זכתה עם הקבוצה באליפות ובשני גביעים. לאחר התפרקות הקבוצה עברה פחימה למכבי חולון, ושיחקה בה במשך 11 עונות, במהלכן זכתה עם הקבוצה בחמש אליפויות ובשמונה גביעים. בגמר הגביע ב-2009 הצטיינה והבקיעה שלושער. ב-2014 עברה לשחק שלוש עונות במ.ס. קריית גת וזכתה איתה בגביע המדינה ובאליפות. לאחר שנה של הפסקה שיחקה בעונת 2018/2019 בהפועל עירוני פתח תקווה מהליגה הלאומית ובסיום העונה פרשה מכדורגל. בשנת 2001 הייתה פחימה בסגל נבחרת ישראל בכדורגל נשים עד גיל 19, שיחקה 6 משחקים וכבשה שני שערים במסגרת מוקדמות אליפות אירופה בכדורגל נשים עד גיל 19, במהלכן עברה הנבחרת שלב אחד. במקביל, שיחקה בנבחרת הבוגרת כשאת הופעת הבכורה שלה ערכה מול נבחרת אסטוניה בשנת 2001. בסך הכל רשמה 27 הופעות בנבחרת וכבשה שני שערים. משנת 2008 עובדת פחימה בחברת "דלק מנטה קמעונאות דרכים בע"מ", כמנהלת אזור. בשנת 2018 נולד בנה הראשון, ליאו גבריאל. אליפות המדינה: 2001/2002 גביע המדינה: 1999/2000, 2001/2002 אליפות המדינה: 2004/2005, 2005/2006, 2006/2007, 2007/2008, 2008/2009 גביע המדינה: 2003/2004, 2004/2005, 2005/2006, 2006/2007, 2007/2008, 2008/2009, 2009/2010, 2012/2013 אליפות המדינה: 2016/2017 גביע המדינה: 2015/2016 סיון פחימה, ברשת החברתית אינסטגרם סיון פחימה, באתר Soccerway פרופיל באתר ההתאחדות לכדורגל בישראל קבוצת הנשים - מכבי חיפה מכבי חולון זכתה בגביע המדינה לנשים, באתר וואלה, 11 במאי 2009
זכות אבות

זכות אבות הוא מושג ביהדות, שפירושו שהקב"ה מיטיב לעם ישראל מחמת זכות האבות אברהם, יצחק ויעקב, אף כאשר 'הבנים', עם ישראל, אינם זכאים לכך בזכות עצמם. אף שבמקור נזכר המושג כלפי שלושת האבות 'אברהם יצחק ויעקב', לעיתים משמש המושג 'זכות אבות' בכוונה לדורות האחרונים שבזכות מעשיהם זכה הבן למה שזכה. המושג זכות אבות נזכר רבות בספרות חז"ל, הן במדרשים והן בתלמוד וכן בראשונים. וכך כתב הרמב"ן על הפסוק "זה זכרי לדור דור": וזה זכרי לדור דור - יחזור אל אלהי אברהם אלהי יצחק ואלהי יעקב, כי לא לעולם ישכח ברית אבות וכל הדורות כאשר יזכירו אלהי אברהם יצחק ויעקב ישמע אל ויענם... — ספר שמות, פרק ג', פסוק ט"ו במחקר, מחלוקת סביב קיומם ההיסטורי של האבות מעלה טענות שנוגעות גם למושג זכות האבות, ויש הרואים במסורת זכות האבות מיתוס שנועד לשרת אינטרסים פוליטיים מאמצע האלף הראשון לפני הספירה. ממצאים ארכאולוגים רבים שנמצאו מן המזרח הקדום ומקומות נוספים מצביעים על עדויות אפשריות למושגים המזכירים את רעיון זכות האבות, ויש הרואים במסורות אלו מאפיין בחברות המבססות את המעבר מחיי נדודים למושבות קבע חקלאיות. בתלמוד ישנה מחלוקת אמוראים עד איזו תקופה הייתה קיימת אותה זכות אבות שבגינה אפשר היה לבקש חסדים וטובות מאת הקב"ה: מאימתי תמה זכות אבות, אמר רב מימות הושע בן בארי... ושמואל אמר מימי חזאל... רבי יהושע בן לוי אמר מימי אליהו... ורבי יוחנן אמר מימי חזקיה — תלמוד בבלי, מסכת שבת, דף נ"ה, עמוד א' במדרש לאחר שהובאו הדעות השונות אימתי תמה זכות אבות, הובאה דעת רבי אחא שסובר שלעולם זכות אבות קיימת אמר ר' אחא: לעולם זכות אבות קיימת, לעולם מזכירים ואומרים: "כי אל רחום ה' אלהיך לא ירפך ולא ישחיתך ולא ישכח את ברית אבותיך — ויקרא רבה פרשה לו, סימן ו זכות אבות מוזכרת בברכת אבות שבתפילת העמידה: ”וזוכר חסדי אבות ומביא גואל לבני בניהם למען שמו באהבה”. לדעת הטור הטעם שנזכרה בברכה זו 'חסדי אבות', לומר שאף אם אכן תמה זכות אבות יש לקוות לגאולה מאחר שהבטיח הקב"ה לגאול את ישראל. לדעת רש"י, לאחר שמשה רבנו ביקש מחילה עבור עם ישראל לאחר חטא העגל והזכיר בדבריו את זכות האבות, לימדו הקב"ה סדר תפילת י"ג מידות של רחמים, על מנת ללמדו שאף אם תיכלה זכות אבות, יוכל עם ישראל להיוושע בזכות תפילה זו. כאמור, על פי הדעות השונות בתלמוד (מלבד לדעת רב אחא, במדרש) היום תמה זכות אבות. בראשונים העירו מדוע אף היום בתפילות השונות אנו ממשיכים להזכיר ולהתפלל שנגאל בעבור 'זכות אבות' מאחר שכלתה. לדעת בעלי התוספות אף שתמה 'זכות אבות', עדיין אפשר לבקש מחמת 'ברית אבות', כפי שנאמר בתורה ”וזכרתי את בריתי יעקב” (ספר ויקרא, פרק כ"ו) והכוונה אף לאחר גלות. ואף מה שאנו מזכירין בתפילות השונות, הכוונה לברית שנשבע אלוהים לאברהם יצחק ויעקב. בתוספות הרא"ש כתב שנראה שכל דברי התלמוד שתמה זכות אבות הוא רק ביחס לרשעים שלא יוושעו בזכות אבות, אך כלפי הצדיקים עדיין זכות אבות קיימת, ולכך מובן מדוע נזכרת זכות אבות בתפילה. זכות אבות באתר אספקלריה זכות אבות באתר מחלקי המים שירות הידען, ‏הספין הגדול בהיסטוריה * על הספר ראשית ישראל מאת ישראל פינקלשטיין ואשר סילברמן, באתר "הידען", 10 במאי 2003 ד"ר יעל עבאדי-רייס, קול מהעבר: לזכור ביחד, באתר של מכון דוידסון לחינוך מדעי, 12 באפריל 2021 ספר שמות, פרק ל"ג, פסוק י"ט. תוספות, מסכת שבת, דף נ"ה, עמוד א', ד"ה ושמואל לדעתו זוהי אף כוונת רב אחא שלא תמה זכות אבות, כשכוונתו עבור הצדיקים.
יחסי יפן – מקדוניה הצפונית

יחסי יפן–מקדוניה הצפונית (ביפנית: 日・北マケドニア関係, במקדונית: Односи Јапонија-Северна Македонија) הם היחסים הדיפלומטיים בין יפן לבין רפובליקת מקדוניה הצפונית. שתי המדינות כוננו יחסים דיפלומטיים רשמיים במרץ 1994, לאחר שמקדוניה הצפונית התנתקה מיוגוסלביה, ובכך זכתה לעצמאותה. יפן מיוצגת במקדוניה הצפונית על ידי שגרירותה בסקופיה, בירת המדינה. מקדוניה הצפונית מיוצגת ביפן על ידי שגרירותה בטוקיו, בירת יפן. בשנת 2017 הייצוא היפני למקדוניה הצפונית עמד על 7.33 מיליארד ין. המוצרים העיקריים אשר הוצאו למקדוניה הצפונית הם: מכונות, מכוניות ומוצרי תעשייה. הייבוא היפני ממקדוניה הצפונית עמד על 6.55 מיליארד ין. המוצרים העיקריים אשר הובאו ליפן הם: טבק ויין. בשנת 2017 מספר האזרחים היפניים אשר גרו במקדוניה הצפונית עמד על 16. מדיה וקבצים בנושא יחסי יפן – מקדוניה הצפונית בוויקישיתוף משרד החוץ של יפן משרד החוץ של מקדוניה הצפונית Embassy of Japan in North Macedonia, Ministry of Foreign Affairs of Japan (באנגלית) Министерство за надворешни работи, Ministry of Foreign Affairs Country Comparison :: Population — The World Factbook - Central Intelligence Agency, www.cia.gov Country Comparison :: Area — The World Factbook - Central Intelligence Agency, www.cia.gov [http://www2.ttcn.ne.jp/honkawa/9460.html �}�^�����E�e���̏@��], www2.ttcn.ne.jp Country Comparison :: GDP (purchasing power parity) — The World Factbook - Central Intelligence Agency, www.cia.gov Human Development Data (1990-2018) | Human Development Reports, hdr.undp.org https://www.mofa.go.jp/region/europe/macedonia/data.html
ד"ר נו

האם התכוונתם ל... ד"ר נו (ספר) – ספר משנת 1958 יוליוס נו ד"ר נו (סרט) – סרט משנת 1962, הראשון בסדרת סרטי ג'יימס בונד איאן פייזלי טומי תומפסון טום קובורן רון פול
יקי הלפרין

יקי הלפרין (1947– 25 במרץ 2018) היה צלם אופנה ישראלי. נודע בשם "מלך השערים" של ישראל. הלפרין נולד בתל אביב. הוא למד צילום בטכניון ולאחר מכן התמחה בניו יורק אצל הצלם ריצ'רד אבדון. לאחר שהייתו בארצות הברית, חזר בשנות השישים לישראל והחל לשמש כעוזר של גברא מנדיל. ב-1973 פתח סטודיו לצילום עצמאי משל עצמו. ב-1979 צילם לראשונה את השער של שבועון לאישה, בו הופיעה רינה מור. לאחר מכן הפך לצלם השערים הקבוע של העיתון. הוא עבד עם מעצבי אופנה רבים בישראל כמו גדעון אוברזון, ועם חברות אופנה כמו גוטקס וליווי'ס. הוא גם ביצע עבודות למותגי אופנה בינלאומיים, כמו קשארל. הוא התמחה בצילומי "ביוטי", סוג צילום לחברות איפור וקוסמטיקה. בתחום זה עבד עם חברת קרליין ועם לוריאל. ב-1988 הפיק ביחד עם אילנה שושן קלטת הדרכה לטיפוח עבור נשים ונערות בשם "היופי שלך תלוי רק בך". ב-2009 צילם קמפיין לרשת "גולברי". הוא היה האחראי לצילום עטיפות אלבומים לזמרות ריקי גל, עפרה חזה וגלי עטרי. היה נשוי לצפי. להם שני ילדים, בהם עירן הלפרין. התגורר במושב בני ציון. איתי יעקב, נפרדים ממלך השערים: צלם האופנה יקי הלפרין הלך לעולמו בגיל 71, באתר Xnet‏, 25 במרץ 2018 מערכת וואלה! NEWS‏, פרידה מכישרון ענק: צלם האופנה יקי הלפרין הלך לעולמו בגיל 71, באתר וואלה, 25 במרץ 2018 "הוא היה כמו אבא בשבילנו": פרידה אישית מצלם האופנה יקי הלפרין, במגזין "את" שירה פור, צלם האופנה יקי הלפרין מת בגיל 71, באתר הארץ, 25 במרץ 2018 דניאלה קפלוטו, הלך לעולמו צלם האופנה יקי הלפרין, באתר ישראל היום, 26 במרץ 2018 גלית יצחק, לקוחות גולברי מזדהים עם שלי גפני, באתר News1 מחלקה ראשונה, 10 באוגוסט 2009 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
לאפיט (מכונית)

לאפיט (בצרפתית : Lafitte) היא מכונית פתוחה המוגדרת סייקלקאר מתוצרת יצרנית הרכבים הקלים הצרפתית SA de Construction de Voiturettes Th. Lafitte (החברה כונתה : Lafitte) אשר יוצרה בין השנים 1928–1923 בצרפת חברת "SA de Construction de Voiturettes Th. Lafitte" בבעלות תאודור לאפיט (THEODORE LAFITTE) מוקמה ב-פריז. החברה ייצרה אופנוע קל אשר היה ידוע בזכות ההנדסה החדשנית שלו. החברה החלה בבניית מכוניות בפריז בשנת 1923. בשנת 1926 החל לאפיט להשתמש במתקן הייצור של יצרנית הרכב הצרפתית שנוסדה בשנת 1906 "Doriot, Flandrin & Parant" (אנ'). בשנת 1928 החברה הפסיקה את הייצור. מנוע בנזין בן שלושה צילינדרים שהוצב בכלוב צירים, שהוטה על ידי הנהג כדי להיכנס ולשנות את יחס כונן החיכוך לגלגלים האחוריים. באופן ייחודי, כונן החיכוך כלל גלגל תנופה פלדה קמור ומשטח צלחת מצמד קעור שניצב בפני רצועות נייר או לפעמים עור. מנוע קדמי - בתצורה של מנוע כוכבי שבה הצילינדרים ממוקמים בהיקף המנוע, סביב ציר הסיבוב שהוא מפיק ופונים כלפי ציר זה מכונית פתוחה לחלוטין מלבד ל"חלון רוח" צר, קדמי-רוחבי 2 מושבים מערכת היגוי - מימין צמיג רזרבי "Cyclecar" הייתה סוג של מכונית קטנה, וזולה שיוצרה באירופה ובארצות הברית בין 1910 לתחילת שנות ה-20 של המאה ה-20. מטרתה של ה-"Cyclecar" הייתה למלא פער בשוק בין האופנוע לבין המכונית. מועדון "Clubs Moto Cycliste" פרסם ב-14 בדצמבר 1912 תקנון לגבי מכוניות ה-"Cyclecar". הדגמים בקטגוריה של המכוניות הגדולות הוגבלו למשקל מקסימלי של 350 ק"ג ולמנוע בעל נפח עד 1,100 סמ"ק. הדגמים בקטגוריה של המכוניות הקטנות הוגבלו למשקל בין 150–300 ק"ג ולמנוע עד נפח 750 סמ"ק. Coadou et Fleury מדיה וקבצים בנושא לאפיט בוויקישיתוף היצרן לאפיט patents.google.com/patent יצרנית הרכב "לאפיט" The Complete Encyclopedia of the Motorcars - 1885 to the present. Edited by G.N.Georgano, Published 1973 by Ebury Press, London לאפיט WSCC (Westfield Sports Car Club), Newsletter, September 26, 2016. CVT from 1928 at Kop Hill, by 'Man On The Clapham Omnibus' George Nick Georgano (Chefredakteur): The Beaulieu Encyclopedia of the Automobile. Volume 2: G–O. Fitzroy Dearborn Publishers, Chicago 2001, ISBN 1-57958-293-1.
יחסי מקסיקו–פיג'י

יחסי מקסיקו–פיג'י הם היחסים הדיפלומטיים הרשמיים שבין המדינות המקסיקניות המאוחדות לבין הרפובליקה של פיג'י. בין המדינות המקסיקניות המאוחדות לבין הרפובליקה של פיג'י מתקיימים יחסים דיפלומטיים מלאים, שתי המדינות כוננו את יחסיהן ב-31 באוגוסט 1975. מיד לאחר כינון היחסים האמינה מקסיקו את שגרירותה שבקנברה, בירת אוסטרליה, על פיג'י. לאורך השנים היו היחסים בין שתי המדינות יחסים מוגבלים להשתתפויות משותפות בפורומים מולטילטרליים כמו האומות המאוחדות. באפריל 2014 ביקר שר החוץ של פיג'י אינוקה קובואבולה במקסיקו על מנת להשתתף בוועידה שהתקיימה במקסיקו סיטי. ביקור גומלין נערך בינואר 2017 כאשר הגיעה לפיג'י קבוצה של שבעה עשר סנאטורים מקסיקנים והשתתפה בוועידת אסיה-פסיפיק העשרים וחמש שהתקיימה באותה השנה בסובה, בירת פיג'י. מאז 2014 מחלקת מקסיקו מלגות למוסדות השכלה גבוהה ציבוריים לאזרחי פיג'י שיעמדו בתנאים המתאימים שתואמו על ידי שתי המדינות. 2017 - שבעה עשר סנאטורים 2014 - אינוקה קובואבולה, שר החוץ של פיג'י פיג'י אינה מיוצגת במקסיקו, הן בדרג השגרירות והן בדרג הקונסולרי. פיג'י האמינה את שגרירותה שבוושינגטון די. סי., בירת ארצות הברית הסמוכה, על מקסיקו. מקסיקו אינה מיוצגת בפיג'י, הן בדרג השגרירות והן בדרג הקונסולרי. מקסיקו האמינה את שגרירותה שבקנברה, בירת אוסטרליה, על פיג'י. FIJI - FICHA TÉCNICA, אתר משרד החוץ של מקסיקו Embassy of Fiji to the United States, אתר שגרירות פיג'י בארצות הברית Embajada de Mexico en Australia, אתר שגרירות מקסיקו באוסטרליה
לאפיט (פירושונים)

האם התכוונתם ל... ז'אק לאפיט – בנקאי ופוליטיקאי צרפתי, ראש ממשלת צרפת (1831-1830) שאטו לאפיט רוטשילד – היא אחוזת יין באזור בורדו שבצרפת הנמצאת בבעלותה של פיליפין דה רוטשילד מהענף המשפחתי הצרפתי של משפחת רוטשילד. מקור השם לאפיט הוא במונח la hite שמשמעו גבעה קטנה בצרפתית לאפיט (מכונית) – היא מכונית פתוחה המוגדרת "Cyclecar" (אנ') מתוצרת יצרנית הרכבים הקלים הצרפתית SA de Construction de Voiturettes Th. Lafitte אשר יוצרה בין השנים 1928 – 1923
מאיר אהרוני

מאיר אהרוני (נולד ב-4 באפריל 1948) הוא עיתונאי ואיש חינוך לשעבר, מרצה, עורך ומנהל את הוצאת הספרים "מקסם" ומתנדב. מאיר אהרוני נולד ב-1948 באיראן ועלה לישראל בשנת 1952. גדל והתחנך במעברת חלסה בקריית שמונה ובמושב מרגליות, ולאחר מכן בכפר שלם. למד בתיכון מקצועי שבח בתל אביב, במגמת נגרות. לאחר שירותו הצבאי השתלב בלימודים האקדמיים ולמד ספרות ופילוסופיה באוניברסיטת בן-גוריון בנגב. היה מורה לספרות וללשון בבתי ספר תיכוניים, מרצה ללשון בסמינר למורים, במכללה הטכנולוגית ובמכון למדריכי נוער בבאר שבע. בשנים 1972–1981 שימש עיתונאי מעריב וכתב כתבות ומאמרים בעיתונות הארצית ובעיתונות המקומית בבאר שבע. בין השנים 1981–1985 היה בשליחות חינוכית לאומית מטעם הסוכנות היהודית בקהילה היהודית בלימה, פרו, יחד עם רעייתו שרה. מ-1986 כתב, ערך והוציא לאור, יחד עם רעייתו הסופרת שרה אהרוני, סדרת ספרי מידע על ישראל ואזוריה – 16 ספרים, מתוכם 5 ספרים מתורגמים לאנגלית. זהו הפרויקט התיעודי הגדול בישראל: כ-500 כותבים השתתפו בכתיבת הערכים והמאמרים בסדרת הספרים, ביניהם: נשיא ארצות הברית ביל קלינטון, נשיאי מדינה עזר ויצמן, שמעון פרס, ראש הממשלה אהוד ברק, נשיא בית המשפט העליון מאיר שמגר, נשיאי אוניברסיטאות, מדענים, היסטוריונים, חוקרי ארץ-ישראל, סופרים ביניהם אברהם ב. יהושע, עיתונאים בכירים, אנשי עסקים ביניהם בני גאון, ודמויות מפתח בתחומים רבים. כמעט כל תחום נסקר בסדרת הספרים: מדע, טכנולוגיה, היי-טק, כלכלה ועסקים, חינוך, תרבות ואמנות, חברה וקהילה, איכות הסביבה, ספורט, הישגים עולמיים של ישראל, ועשרות רבות של נושאים נוספים. כ-50 אלף איש ואישה רואיינו לצורך כתיבת סדרת הספרים. "סדרת ספרי ישראל" (כתב בשיתוף עם אשתו שרה אהרוני): "מי ומה בשרון", הוצאת מי ומה לתקשורת מקומית בע"מ, 1989 "אישים ומעשים בפתח תקווה והסביבה", הוצאת מקסם, 1991 אישים ומעשים בחיפה והסביבה", הוצאת מקסם, 1993 "אישים ומעשים בראשון לציון, רחובות, נס ציונה והסביבה", הוצאת מקסם, 1995 "אישים ומעשים בגליל ובעמקים", הוצאת מקסם, 1997 "אישים ומעשים בישראל – ספר היובל", הוצאת מקסם, 1998 "ישראל 2000", הוצאת מקסם, 2000 "מי ומה בישראל", הוצאת מקסם, 2003 "תעשייה וכלכלה בישראל", הוצאת מקסם, 2005 "ספר ישראל – 60 שנה למדינה", הוצאת מקסם, 2008 "ספר ישראל – כלכלה וחברה", הוצאת מקסם, 2011 Israel 2000, Miksam, 2000 Israel Directory, Miksam, 2003 Industry & Economy in Israel, Miksam, 2005 Israel Economy & Society – 60 years, Miksam, 2008 Israel – Economy & Society, Miksam, 2011 בשנת 2004 הצטרף אהרוני כחבר פעיל ברוטרי כפר סבא – מועדון מתנדבים למען הקהילה, מהגדולים בישראל. ב-2012–2013 שימש כנשיא רוטרי כפר סבא. ב-2014 נבחר כחבר מועצת ארגוני המתנדבים בכפר סבא, וב-2019 נבחר כיו"ר מועצת ארגוני המתנדבים בכפר סבא. המאגדת תחת קורת גג אחת 120 ארגוני מתנדבים. ב-2014 החל פעילותו בקרן סיוע לנזקקים בכפר סבא וגייס סכומי כסף גדולים למען נזקקי העיר. ב-2019 זכה ב"פרס גלר להתנדבות" – פרס יוקרתי שהעיר מעניקה על עשייה התנדבותית למען הזולת מרצה בנושא "סופרים וספרים ישראליים". רשימת הפרסומים של מאיר אהרוני, בקטלוג הספרייה הלאומית מאיר אהרוני (1948-), דף שער בספרייה הלאומית דף הבית, בהוצאת ספרים "מקסם" ריאיון עם מאיר אהרוני אישים ומעשים בישראל, באתר הספרייה הווירטואלית של מטח אריה אברמזון, "הזוכה בראשות מועצת ארגוני המתנדבים בכפר סבא הוא מאיר אהרוני", 14.9.19 אשר אטדגי, "נבחר יו"ר חדש למתנדבים בכפר סבא: מאיר אהרוני"my-ynet‏, 10.9.2019 עיריית כפר סבא ומשפחת גלר העניקו ל-12 מתנדבים מהעיר את הפרס ע"ש זאב גלר ז"ל
פטר אנדראס הייברג

פטר אנדראס הייברג (בדנית: Peter Andreas Heiberg‏, 16 בנובמבר 1758 - 30 באפריל 1841) היה סופר דני. פטר אנדראס הייברג נולד בוורדינבורג למשפחה בעלת שורשים נורווגים. אביו היה מנהל בית ספר מקומי והוא נפטר כאשר פטר היה בן שנתיים בלבד. הוא סיים לימודים בשנת 1774. בשנת 1779 פטר אנדראס הייברג נאלץ לעזוב את קופנהגן, ככל הנראה בגלל חובות. פטר הייברג נסעה לשוודיה והתנדב לשירות צבאי. לאחר שנה וחצי, משפחתו עזרה לו לעזוב את השרות והוא עבר לברגן. בהיותו בברגן, פטר הייברג החל לכתוב. לאחר חזרה לקופנהגן הייברג החל לעסוק בתרגום מצרפתית. הוא תרגם יצירות שכללו ביקורת קשה על צורת השלטון ולכן פרסם את התרגומים האופן אנונימי. בשנת 1790 הוא התחתן עם תומאסינה כריסטינה גילמבורג-אהרנסוורד שהייתה בת 16 בלבד. פטר הייברג הושפע מרעיונות של המהפכה הצרפתית. בשנת 1789 הוא פרסם את ספרו הראשון Rigsdalersedlens Hændelser שכלל ביקורת על חיי האצולה והשפעה גרמנית על השלטון בדנמרק. ספר זה ויצירות ביקורתיות נוספות הרגיזו את האליטה השולטת. בסופו של דבר, בשנת 1799 הייברג גורש מהמדינה ועבר לפריז. בשנת 1800 אשתו עזבה אותו וחזרה לדנמרק עם בנה. בפריז הייבר התגורר עד לשנת 1841, כאשר חלק מהזמן הוא עבד במשרד החוץ. H. Schwanenflügel, Peter Andreas Heiberg : en biografisk Studie, I.H. Schubothes Boghandel, 1891. מדיה וקבצים בנושא פטר אנדראס הייברג בוויקישיתוף פטר אנדראס הייברג, באתר אנציקלופדיה בריטניקה (באנגלית)
בכר בן לאדן

בכר בן מוחמד בן עוואד לאדן (בערבית: بكر بن محمد بن عوض بن لادن; נולד בשנת 1946 במכה, ערב הסעודית) הוא איש עסקים סעודי מהעיר ג'דה, יו"ר קבוצת בן לאדן הסעודית ובעל המניות הגדולה ביותר בקבוצה, עם 23.58%, הנחשב לדעת רבים "השליט האמיתי של ג'דה". בנו של ראש המשפחה - מוחמד בן עוואד בן לאדן - ואחיו למחצה של אוסאמה בן לאדן. למרות ענף הבנייה הקטן באזור, הוא הצליח להרחיב את העסק. החברה הצטרפה יחד עם דיאר הקטרית להשיק חברת החזקות משותפת, שהפכה לבסיס הון מסיבי. במיזם החדש אוגדו שתי חברות גג שאחת מהן מבצעת עבודות מגה קבלנות ובנייה בקטאר ובשאר העולם. בנוסף היא עובדת על חוזה של 994.6 מיליון דולר לתכנון ובניית 30 מבנים במחוז העסקים המלך עבדאללה, בערב הסעודית. באפריל 2018 העביר בכר את חלקו בקבוצת בן לאדן הסעודית לידי ממשלת ערב הסעודית. ב-4 בנובמבר 2017 נעצר בכר בן לאדן בסעודיה במסגרת "חקירת שחיתות" שנערכה על ידי ועדה מלכותית חדשה נגד השחיתות ונעצר ללא משפט, בהוראת יורש העצר מוחמד בן סלמאן. בכר עוכב בתחילה במלון ריץ-קרלטון, ריאד ואחר כך הוחזק במקום לא ידוע. ממשלת סעודיה גם השתלטה על הווילה שבבעלות בכר המשקיפה על הים האדום. בינואר 2019 שחררה הממלכה בשקט את בכר בן לאדן יחד עם כמה עצורים בולטים נוספים. בין אלה שפורסמו על פי הדיווחים היו מוחמד אל-עמודי, איש עסקים שבבעלותו חלק גדול מאתיופיה ועמאר דבאח, שר לשעבר שעמד בעבר בראש רשות ההשקעות הכללית בערב הסעודית, שמטרתה למשוך השקעות זרות. המהלך הגיע בשל לחץ עולמי חסר תקדים על הממלכה ויורש העצר מוחמד בן סלמאן לאחר רצח בעל טור בוושינגטון פוסט ג'מאל ח'אשוקג'י בידי סוכנים סעודים בקונסוליה הסעודית באיסטנבול. בכר בן לאדן למד בקולג' באוניברסיטת מיאמי בקורל גייבלס, פלורידה, ארצות הברית בשנת 1979. בכר מוחמד בן לאדן "Saudi Binladin Group". Zawya. Georg Mascolo and Erich Follath (6 ביוני 2005). "Meet The Bin Ladens Osama's Road to Riches and Terror". Der Spiegel. {{cite web}}: (עזרה) "Arabian Business". Paul, Katie; Arnold, Tom; Ashad, Marwa; Kalin, Stephen (27 בספטמבר 2018). McBride, Janet (ed.). "Special Report: As a Saudi prince rose, the Bin Laden business empire crumbled". Reuters. {{cite news}}: (עזרה) "KO SU BOGATI SAUDIJCI UHAPŠENI ZBOG KORUPCIJE? Teški su na desetine milijardi dolara, a među njima je i BRAT OSAME BIN LADENA". Blic. blic.rs. 5 בנובמבר 2017. נבדק ב-6 בנובמבר 2017. {{cite news}}: (עזרה) Melloy, John (6 בנובמבר 2017). "There may be a 'Game of Thrones' in Saudi Arabia now and that has big implications for oil". CNBC. cnbc.com. נבדק ב-6 בנובמבר 2017. {{cite news}}: (עזרה) David, Javier E. (5 בנובמבר 2017). "Billionaire Saudi Prince Alwaleed Bin Talal arrested in corruption crackdown". cnbc. {{cite web}}: (עזרה) https://www.bloomberg.com/news/articles/2019-01-27/saudi-ethiopian-billionaire-al-amoudi-released-in-saudi-arabia https://www.nytimes.com/2019/01/31/world/middleeast/saudi-arabia-corruption-purge.html